钦定古今图书集成/明伦汇编/氏族典/第180卷 > 《廖用贤尚友录》 > 全缓
## 钦定古今图书集成/明伦汇编/氏族典/第180卷 > 《廖用贤尚友录》 > 全缓

按《陈书全缓传》：“缓字弘立，吴郡钱塘人也。幼受《易》于
博士褚仲都，笃志研翫，得其精微。梁太清初，历王国
侍郎，奉朝请，俄转国子助教，兼司义郎，专讲《诗》《易》。绍
泰元年，除尚书水部郎。太建中，累迁南始兴王府谘
议参军。随府诣湘州，以疾卒，时年七十四。缓治《周易》
《老》《庄》，时人言元者咸推之。”